Diari Oficial de la Generalitat Valenciana


Sumari del DOGV 2827, del 16-09-1996 (1996/839203)

RESOLUCIÓ de 3 de setembre de 1996, de la Universitat Politècnica de València, per la qual convoca un concurs de mèrits per a la provisió d'un lloc vacant del grup A que hi ha en la seua plantilla de personal funcionari.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2827

Data del DOGV
:   16-09-1996

Secció del DOGV
:   AUTORITATS I PERSONAL

Número del document
:   1996/839203


Data del document
:   03-09-1996

Organisme emissor
:   Universitat Politècnica de València

Tipus de document
:   Resolució

RESOLUCIó de 3 de setembre de 1996, de la Universitat Politècnica de València, per la qual convoca un concurs de mèrits per a la provisió d'un lloc vacant del grup A que hi ha en la seua plantilla de personal funcionari.   
Publicada per error aquesta convocatòria en el DOGV núm. 2.822 (09.09.96), i sent publicada la modificació de la relació de llocs de treball d'aquesta Universitat en el DOGV núm. 2.823 (10.09.96), per la qual s'aprovava la modificació de l'apartat de requisits d'aquest lloc, és procedent per això una nova publicació.  
En aquest sentit el termini de presentació d'instàncies començarà a partir de la publicació d'aquesta resolució, si bé aquelles instàncies que s'hagueren presentat amb anterioritat tindran validesa amb caràcter general.  
D'acord amb la normativa vigent, aquest Rectorat anuncia per a la provisió la vacant que a continuació s'indica, d'acord amb les següents:  
BASES  
Primera  
Podran prendre part en aquest concurs  
A) Amb caràcter voluntari:  
1. Els funcionaris de carrera d'administració general al servei de la Universitat Politècnica de València i funcionaris de carrera de la Generalitat Valenciana  
2. Els funcionaris de la Universitat Politècnica de València que es troben en situació d'excedència voluntària o servei en altres administracions públiques. Si l'excedència fora per interés particular, sempre que al termini de presentació d'instàncies porten més de dos anys en la dita situació.  
3. Els funcionaris en situació de serveis especials.  
B) Amb caràcter forçós:  
1. Els funcionaris de carrera de la Universitat Politècnica de València en servei actiu amb destinació provisional, excepte els que ocupen llocs de lliure designació.  
2. Els funcionaris suspesos, una vegada complit el temps de suspensió.  
3. Els funcionaris en situació d'excedència forçosa.  
4. Els funcionaris en situació d'expectativa de destinació d'acord amb el que disposa el Text Refós de la Llei de la Funció Pública Valenciana.  
Segona  
La valoració dels mèrits per a l'adjudicació d'aquest lloc s'efectuarà d'acord amb el barem publicat en el Diari Oficial de la Generalitat Valenciana de 2 de juliol de 1991, Decret 117/1991, de 26 de juny, del Consell de la Generalitat Valenciana, modificat pel Decret 176/1993, de 28 de setembre, del Govern Valencià (DOGV núm. 2.118 de 06.10.93).  
Tercera  
Per a l'adjudicació d'aquest lloc cal arribar a la puntuació mínima establida. Per aquest motiu no seran convocats a l'entrevista personal preceptiva aquells aspirants que, sumada la puntuació màxima prevista en el barem per a l'entrevista a la puntuació obtinguda en la valoració dels altres mèrits, no aconseguisquen la puntuació mínima fixada.  
Els casos d'empat en la puntuació final seran resolts pel tribunal qualificador a favor de qui haguera obtingut major puntuació en l'apartat d'aptituds per al lloc de treball, i si persistira l'empat, a favor de qui acredite més antiguitat; en el cas que aquest continuara s'adjudicarà el lloc al de més edat i si encara així persistira aquest es desempatarà per sorteig públic.  
Els aspirants que es presenten a aquest concurs hauran d'aportar una memòria la realització i valoració de la qual s'ajustarà a allò establit en l'annex II del Decret 117/1991, de 26 de juny.  
L'ordre de prioritat per a l'adjudicació del lloc al personal funcionari el donarà la puntuació obtinguda segons el barem especificat en la base segona, sense perjudici del dret preferent dels excedents forçosos o excedents voluntaris per atenció de fills que, per aquest ordre, tindran prioritat per al reingrés en llocs de treball de nivell igual al grau personal seu reconegut, d'acord amb allò disposat en l'article 42 del Text Refós de la Llei de la Funció Pública Valenciana.  
El dret preferent haurà de ser expressament invocat en la sol·licitud.  
La destinació adjudicada serà irrenunciable.  
Quarta. Característiques del lloc vacant que s'anuncia:  
Codi del lloc: P833  
Forma de provisió: concurs de mèrits.  
Puntuació mínima requerida per a l'adjudicació: 12 punts.  
Denominació del lloc: cap del Servei de Gestió Econòmica.  
Requisits:   
- Funcionari de carrera del grup A.  
- Llicenciat en Ciències Econòmiques, Informàtica o enginyer.  
- Experiència professional mínima de tres anys en llocs de responsabilitat en l'àrea de Gestió Econòmica i Sistemes d'Informació Econòmica.  
Sector: administració general.  
Destinació: Servei de Gestió Econòmica. Gerència.  
Complement de destinació: nivell 26  
Complement específic: E049  
Localitat: València.  
Funcions generals:  
- Direcció de l'elaboració del projecte de pressupostos i gestió del pressupost de cada exercici.  
- Elaboració de normes de funcionament, gestió i procediments del pressupost d'ingressos i despeses.  
- Coordinació i supervisió dels procediments d'ingressos efectius, gestió de cobraments i justificació d'ingressos finalistes.  
- Elaboració dels informes de totes aquelles actuacions de les quals es deriven compromisos de despeses de caràcter consolidable.  
- I totes aquelles altres funcions inherents al lloc de treball.  
Cinquena. Comissió de qualificació  
La comissió de qualificació estarà formada pels membres següents:  
Titulars  
President: Sr. Pedro Miguel Sosa, vicerector d'Ordenació Acadèmica i Professorat de la Universitat Politècnica de València.  
Vocals: Sr. Antonio Hospitaler Pérez, vicerector d'Infraestructura i Serveis de la Universitat Politècnica de València.  
- Sr. José Antonio Pérez García, gerent de la Universitat Politècnica de València.  
- Dos representants de la Junta del Personal d'Administració i Serveis de la Universitat Politècnica de València, un per part de la secció sindical d'UGT i un altre de la secció sindical de CC OO.  
Secretària: Sra. M. José Iza Martínez, cap del Servei de Recursos Humans de la Universitat Politècnica de València, que actuarà amb veu però sense vot.  
Suplents:  
President: Sr. Josep Tornero i Montserrat, vicerector d'Iniciatives i Planificació de la Universitat Politècnica de València.  
Vocals: Sr. Elías de los Reyes Davó, vicerector d'Investigació i Desenvolupament Tecnològic de la Universitat Politècnica de València.  
Sr. Vicent Castellano i Cervera, vicegerent de la Universitat Politècnica de València.  
Dos representants de la Junta del Personal d'Administració i Serveis de la Universitat Politècnica de València, un per part de la secció sindical d'UGT i un altre de la secció sindical de CC OO.  
Secretari: Sr. Gonzalo López Belenguer, cap de la Secció del PAS de la Universitat Politècnica de València, que actuarà amb veu però sense vot.  
Els membres de la comissió hauran d'abstenir-se i podran ser recusats pels interessats quan hi concórreguen circumstàncies de les previstes en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra els actes de la comissió, els interessats podran interposar el recurs ordinari previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú en el termini d'un mes comptat des de l'endemà de la publicació d'aquests. El recurs podrà interposar-se davant l'òrgan que va dictar l'acte que s'impugna o davant el rector com a òrgan competent per a resoldre'l.  
Sisena. Presentació de documentació i instàncies  
Les sol·licituds per prendre part en aquesta convocatòria seran adreçades al Rectorat de la Universitat Politècnica de València, camí de Vera, s/n, 46356 València, i s'ajustaran al model publicat com a annex II a la resolució present.  
Termini: les instàncies es presentaran en el termini de 20 dies hàbils a partir del dia de la publicació d'aquesta resolució en el Diari Oficial de la Generalitat Valenciana i es presentaran al Registre General d'aquesta Universitat Politècnica de València, situat a l'edifici de Rectorat, o en qualsevol de les formes establides en l'article 38.4 de la Llei 30/1992 de Règim Jurídic de les Administracions Públiques i del Procediment Administratiu Comú.  
A la sol·licitud haurà d'acompanyar-se una fotocòpia del DNI i la documentació fefaent que acredite els mèrits que al·leguen cada un dels aspirants. Aquests mèrits s'hauran de fer constar en la sol·licitud, i s'hauran d'acreditar documentalment aquells dels quals no conste cap justificació en els respectius expedients personals del Servei de Recursos Humans d'aquesta Universitat.  
Setena  
1. Aquesta convocatòria es resoldrà per resolució del Rectorat d'aquesta Universitat Politècnica de València, en el termini màxim d'un mes comptador des de l'endemà de la finalització de la presentació d'instàncies, i es publicarà en el Diari Oficial de la Generalitat Valenciana.  
2. El termini de presa de possessió de la nova destinació serà de dos dies si viu a la mateixa localitat, o d'un mes, si viu en una altra distinta.  
3. El termini de presa de possessió començarà a comptar a partir de l'endemà de la publicació de la resolució d'adjudicació en el Diari Oficial de la Generalitat Valenciana.  
Vuitena  
Contra aquest acte, que és definitiu en la via administrativa, els interessats podran interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la publicació d'aquesta resolució en el Diari Oficial de la Generalitat Valenciana.  
Com a requisit per a la interposició de l'esmentat recurs, s'haurà d'efectuar la comunicació prèvia de la dita interposició a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 3 de setembre de 1996.- El rector de la Universitat Politècnica de València. Justo Nieto Nieto.